Bring Me to Life

Bring Me to Life (בעברית: החזר אותי לחיים) הוא הסינגל הראשון מאלבום הבכורה של להקת המטאל האמריקאית אוונסנס, Fallen. הסינגל יצא ב-22 באפריל 2003. תחילה תוכנן השיר Going Under להיות הסינגל הראשון של הלהקה, אולם לאחר שיצא אלבום פסקול הסרט דרדוויל, בו נכלל השיר "Bring Me to Life", הוחלט להוציאו בתור הסינגל הראשון, ולדחות את מועד יציאת "Going Under". השיר נכתב על ידי איימי לי, בן מודי ודייוויד הודג'ס בהשראת אירוע שקרה ללי בעת שהייתה במסעדה. Bring Me to Life נחשב לסינגל המצליח ביותר של הלהקה לאחר שהגיע לטופ 10 במצעדי המוזיקה ביותר מ-15 מדינות ברחבי העולם, וכן זכה בפרס "הופעת ההארד רוק הטובה ביותר" בטקס פרסמי גראמי ה-46 בשנת 2004. סולנית הלהקה איימי לי, הצהירה שלשיר ישנן מספר משמעויות. בריאיון ל-VH1 סיפרה לי שהשיר מדבר על הרחבת האופקים. היא ציינה שהוא נכתב על התעוררות לכל הדברים שהוחמצו במשך זמן רב. כמו כן, היא הוסיפה שיום אחד ניגש אליה אדם שאמר לה משהו שגרם ללב שלה לפעום מהר, ושאז היא בעצם הבינה שהיא הייתה חסרת תחושה, ושהיא חיה את חייה ללא הנאה. בריאיון אחר שהעניקה במהלך סיבוב הופעות, סיפרה לי שהיא הייתה במערכת יחסים בה היא סבלה, ולא הייתה מאושרת כלל. היא שוחחה במסעדה עם ידיד של הלהקה, ומהמעט שהם דיברו היא הרגישה שהוא יודע בדיוק איך היא חושבת, ושהיא לא באמת מאושרת. במהלך ריאיון אחר, ציינה לי שהשיר נכתב על אותו חבר, ג'וש הארצלר, לו היא נישאה במאי 2007. לשיר הוקלטו, וכן יצאו מספר גרסאות נוספות לפני יציאתו של האלבום Fallen. הגרסאות השונות כוללות לחן שונה, ובחלקן ללא ליוויו של פול מק'קוי כזמר אורח בשיר. גרסה אקוסטית של השיר הוקלטה ויצאה ב-DVD של Bring Me to Life. בנוסף, יצאה גרסת רמיקס, גרסה בהופעה חיה אותה ניתן לראות ב-DVD של הלהקה Anywhere but Home כאשר היא מכילה קולות סולו ונגינת פסנתר לפני תחילת השיר, בעוד ג'ון לקומפט ביצע את החלק של מק'קוי בשיר. Bring Me to Life - גרסת האלבום Bring Me to Life‏ - Bliss mix Farther Away - גרסת האלבום Missing - גרסת האלבום Bring Me to Life - וידאו קליפ Bring Me to Life - גרסת האלבום Bring Me to Life - גרסה אקוסטית בהופעה My Immortal - גרסה אקוסטית בהופעה ריאיון הווידאו קליפ של השיר צולם בינואר 2003 ברומניה, והוא בוים על ידי פיליפ סטוצל. הקליפ צבר פופולריות רבה והוא שודר בערוצים רבים. הקליפ מתחיל כשרואים את לי ישנה בחדר שלה שנמצא בבניין גבוה. את שאר חברי הלהקה רואים כשהם מנגנים בקומה גבוהה יותר בבניין. בתחילת הפזמון ניתן לראות את פול מק'קוי בחדר אחר בזמן שלי מתעוררת והולכת לכיוון החלון. לי יוצאת מהחלון ומתחילה לטפס על הבניין עד שהיא מגיעה לחדר בו נמצאים שאר חברי הלהקה. מק'קוי מבחין בלי שמטפסת על הבניין, ופותח את החלון - דבר הגורם לה למעוד. הוא מנסה לעזור לה ללא הצלחה והיא נופלת מהבניין. לאחר מכן רואים את לי שוב במיטה, והכל מתברר כחלום. בקליפ איימי לי ממחישה את השיר, בו היא מחפשת מישהו ש"יעיר אותה ויציל אותה" (Wake me up-inside and save me). Bring Me to Life הצליח להגיע לטופ 10 ביותר מ-15 מדינות, וכן לטופ 20 במדינות רבות, ובשל כך זכתה הלהקה להצלחה מיידית. הסינגל הגיע למעמד זהב בגרמניה, ולמעמד פלטינה בשנת 2003, עם מכירות של למעלה ממיליון עותקים בארצות הברית לבדה. השיר הגיע למקום ה-73 במצעד "שיר הרוק הטוב ביותר לשנות ה-2000" של הבילבורד, וכן זה השיר היחיד במצעד שמבוצע על ידי סולנית בלהקה. אתר האינטרנט הרשמי של Bring Me to Life (באנגלית) מידע על היצירה "Bring Me to Life" באתר מיוזיק בריינז מידע על הסינגל "Bring Me to Life" באתר מיוזיק בריינז מידע על השיר "Bring Me to Life" באתר AllMusic מידע על היצירה "Bring Me to Life" באתר Discogs סרטון השיר "Bring Me to Life" באתר יוטיוב גיל קאופמן, Evanescence: Fallen To the Top באתר VH1,‏ 29 במאי 2003 קרלי קריולי, Amy Lee on bringing Evanescence’s ‘Bring Me to Life’ to life באתר bostonphoenix,‏ 18 בדצמבר 2003 Amy Lee: Back in Black,‏ 31 באוגוסט 2010 Gold-/Platin-Datenbank (בגרמנית) "Best of the 2000s: Rock Songs" באתר הבילבורד מידע על Bring Me to Life באתר הבילבורד מידע על Bring Me to Life באתר הבילבורד מצעד העשור של גלגלצ באתר גלגלצ, 31 בדצמבר 2009 מידע על Bring Me to Life באתר המצעד הצרפתי מידע על Bring Me to Life, באתר המצעד האוסטרי, ארכיון מידע על Bring Me to Life, באתר המצעד האיטלקי, ארכיון מידע על Bring Me to Life, באתר המצעד הגרמני מידע על Bring Me to Life, באתר מצעד דנמרק מידע על Bring Me to Life, באתר המצעד הנורווגי מידע על Bring Me to Life, באתר המצעד של ניו זילנד מידע על Bring Me to Life, באתר המצעד הפיני מידע על Bring Me to Life, באתר המצעד הצרפתי, ארכיון מידע על Bring Me to Life, באתר המצעד השוודי Rock Digital Song Sales, Billboard, ‏2023 (באנגלית אמריקאית)